{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":7,"n_cols":6,"rows_kept":7,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Prijedlog pravilnika o izmjenama i dopuni Pravilnika o zaštiti na radu za mjesta rada "]
[]
["Redni broj","Korisnik","Isječak","Komentar","Status odgovora\n","Odgovor"]
[1,"VITOMIR BEGOVIĆ","Prijedlog  ","Poveznice na problematiku ekstremnih klimatskih uvjeta  i primjer dobre prakse koji se može implementirati\nhttps://www.sigurnost.eu/donijeti-direktivu-o-sp\nrjecavanju-izlozenosti-toplini-na-radnom-mjestu/\nhttps://www.sigurnost.eu/prevencija-ekstremnih-t\nemperatura-na-radnom-mjestu/\nhttps://www.fonction-publique.gouv.fr/toutes-les\n-actualites/chaleur-intense-canicule-et-travail-\ndes-agents-publics-de-nouvelles-precautions-prev\nues-par-la-reglementation"]
[2,"VITOMIR BEGOVIĆ","Prijedlog  ,\nNa temelju članka 42. stavka 2. Zakona o zaštiti na radu (»Narodne novine«, br. 71/14, 118/14, 94/18 i 96/18) ministar nadležan za rad donosi","Korisno za  primjenu :\nToplina na poslu – Smjernice za radna mjesta (EUOSHA)\nhttps://osha.europa.eu/en/publications/heat-work\n-guidance-workplaces\nhttps://www.napofilm.net/en/napos-films/napo-too\n-hot-to-work\nRezolucija o sadržaju Direktive o sprječavanju rizika od topline na radu (Usvojeno na sastanku ETUC  4. i 5. ožujka 2025.)\nhttps://www.etuc.org/en/document/content-directi\nve-prevention-occupational-heat-risks\nToplina na radu:Implikacije za sigurnost i zdravlje na radu (Analiza nacionalnog zakonodavstva za rješavanje toplinskog stresa iz 21 zemlje dijelm svijeta i neke zajedničke odredbe za mjere na razini radnog mjesta)\nwww.ilo.org\nKoja su međunarodna pravila za rad po vrućem vremenu?  Izvješće EUROGIP-a"]
[3,"VITOMIR BEGOVIĆ","Prijedlog  ,\nNa temelju članka 42. stavka 2. Zakona o zaštiti na radu (»Narodne novine«, br. 71/14, 118/14, 94/18 i 96/18) ministar nadležan za rad donosi","Prema Zakonu o pravu na pristup informacijama (NN 25/13, 85/15, 69/22), tijelo koje provodi savjetovanje putem portala \"e-Savjetovanja\", obvezno je objaviti sastav radne skupine koja je izrađivala nacrt dokumenta;u ovom slučaju predmetnog Pravilnika.\nPrilikom otvaranja javnog e-savjetovanja , ministarstvo  je dužno priložiti i objaviti Odluku o osnivanju radne skupine, budući se aktima utječe na interese fizičkih i pravnih osoba.\nObjava mora sadržavati: ime i prezime imenovanih članova,instituciju ili organizaciju koju predstavljaju,funkciju unutar skupine.\nCilj ove obveze je transparentnost procesa i omogućiti javnosti uvid u to tko je oblikovao propis, kako bi se osigurala odgovornost i spriječio sukob interesa.\nObveza objave sastava radne skupine propisana je i Kodeksom savjetovanja sa zainteresiranom javnošću u postupcima donošenja zakona, drugih propisa i akata (NN 140/09).\nPrema točki IV. Kodeksa, tijelo državne uprave u ovom slučaju Ministarstvo rada,mirovinskoga sustava,obitelji i socijalne politike (MROSP), dužno je prilikom pokretanja postupka izrade zakona ili drugog akta na svojim internetskim stranicama objaviti:naziv propisa koji se izrađuje,sastav radne skupine koja sudjeluje u izradi (uključujući vanjske članove i predstavnike civilnog društva),planirani hodogram i način rada.\nKada državno tijelo ne objavi sastav radnih skupina za izradu propisa (zakona, pravilnika), to se smatra kršenjem načela transparentnosti i Zakona o pravu na pristup informacijama, što je u ovom slučaju i evidentno.\nPovjerenik za informiranje naglašava da su tijela dužna proaktivno objavljivati informacije o radu radnih skupina, a ne da građani moraju za njih pitati.\nSlijedom toga, temeljem Zakona o pravu na pristup informacijama  MROSP-u , je podnijet zahtjev za dostavu odluke o osnivanju radne skupine."]
[4,"BORIVOJ ŽMEGAČ","Prijedlog  ,\nČlanak 1.","Komentar na predložene izmjene članka 22. stavak 5.:\n\nPredložena odredba prema kojoj je „poslodavac dužan postupati u skladu s uputama i smjernicama nadležnog zavoda za javno zdravstvo u području medicine rada“ nije dovoljno precizna te u sadašnjem obliku može izazvati poteškoće u primjeni.\nNaime, odredba ne definira na koje se konkretno upute i smjernice odnosi. Nije jasno odnosi li se obveza poslodavca na sve postojeće smjernice nadležnog zavoda ili na one koje će biti donesene nakon stupanja na snagu predmetnih izmjena Pravilnika.\nTakođer nije definirano na koji će način poslodavci biti upoznati s tim uputama i smjernicama, odnosno gdje će one biti službeno objavljene. Budući da nije riječ o propisima koji se objavljuju u „Narodnim novinama“, poslodavci moraju imati jasno definiran i pouzdan izvor informacija iz kojeg mogu saznati koje su smjernice na snazi i od kojeg trenutka ih trebaju primjenjivati.\n\nPrimjerice, prilikom pretraživanja smjernice za rad u uvjetima visokih temperatura putem internetske tražilice (npr. Google), na stranicama nadležnog zavoda pojavljuju se dvije različite verzije dokumenta:\n\nwww.hzzzsr.hr/wp-content/uploads/2017/03/Smjerni\nca-Rad-na-otvorenom-u-uvjetima-visokih-temperatu\nra-najnovije-20.06.18.pdf\n\nwww.hzzzsr.hr/wp-content/uploads/2024/03/Smjerni\nca-Rad-na-otvorenom-u-uvjetima-visokih-temperatu\nra-najnovije-2.pdf\n\nZa razliku od propisa objavljenih u Narodnim novinama, kod kojih je jasno naznačeno koji se raniji propis stavlja izvan snage i zamjenjuje novim, u ovom slučaju takve informacije nisu dostupne. Dokumenti ne sadrže jasno naznačene datume izdavanja niti oznaku verzije ili izdanja, pa prosječan poslodavac ne može s dovoljnom sigurnošću utvrditi koji je dokument trenutačno važeći i prema kojem bi se trebao usklađivati.\n\nDodatni problem predstavlja činjenica da se u oba izdanja predmetna smjernica  u određenoj mjeri oslanja na Humideks indeks, razvijen u Kanadi, koji se u europskoj praksi zaštite na radu ne koristi kao indeks za procjenu toplinskog opterećenja radnika. Humideks je primarno meteorološki pokazatelj i nije optimalan za procjenu toplinskog opterećenja radnika pri obavljanju fizičkog rada i u uvjetima korištenja osobne zaštitne opreme. Takva smjernica bila je prihvatljiva kada je nastala kao opća  preporuka za poslodavce, no postaje problematična ukoliko se na takvu smjernicu upućuje kao na dokument čija bi primjena imala obvezujući karakter u području zaštite na radu jer se postavlja pitanje zbog čega bi se poslodavci u Republici Hrvatskoj, kao državi članici Europske unije, trebali usklađivati sa smjernicama koje se temelje na kanadskim preporukama. \n\nS obzirom na navedeno, smatram da bi predmetnu odredbu Pravilnika trebalo dodatno precizirati na način da se da se u nju ugrade slijedeći zahtjevi:\n-da se točno navede gdje će  aktualne smjernice i upute biti objavljivane (bilo bi najpraktičnije da poslodavcima, odnosno njihovim stručnjacima ZNR to bude dostupno putem ISZNR)\n-da se poslodavac dužan uskladiti s uputama i smjernicama koje će se objaviti tek nakon stupanja na snagu ovih izmjena Pravilnika\n-da se osigura redovito ažuriranje smjernica i uputa, tj utvrdi obveza nadležnog zavoda da se smjernice kontinuirano usklađuju s novijom praksom"]